Universis presentes litteras inspecturis, nos Officialis Eduensis notum facimus quod in nostra presentia propter hoc specialiter constitutus Naudinus filius quondam Bernardi Torti de Edua, non coactus, etc., vendit, quitat et concedit imperpetuum viris venerabilibus et discretis decano et capitulo ecclesie Eduensis et eorum ecclesie predicte, ad opus anniversarii domini Stephani de Lugduno quondam succentoris dicte ecclesie, ad octabas festi Nativitatis beati Iohannis Baptiste, pro viginti una libris Turon. bonorum et legalium jam persolutis ab ipsis decano et capitulo, etc.: et ad majorem securitatem super premissis portandam et habendam, dictus Naudinus obligat seu ypothecat in manus dictorum decani et capituli et eorum ecclesie predicte quamdam suam domum francham et liberam, sitam in loco qui Postelle vulgariter dicitur, juxta viam publicam per quam itur a porta Matheroni ad capellam sancte Hanastasie ex una parte, et juxta viam per quam itur ab ipsa via publica apud Brolium ex altera, et juxta terram venerabilis viri domini Hugonis de Viangiis canonici Eduensis ex alia: quam domum acquisivit dictus Naudinus ab heredibus dicti Barate, ut asserit coram nobis, et super medietatem virgulti et orti et arborum existentium circacumque ipsam domum, etc. Datum die veneris ante festum beati Lazari, anno Domini millesimo ducentesimo nonagesimo sexto.